Igazad van, a példaként kiragadott 168280963 azonosítójú út valóban secondary_link volt már a szerkesztésed előtt is, nem primary_link. De a kérdés szempontjából tulajdonképpen nem is az volt a fő szempont, hogy mi volt előtte, hanem hogy mi lett, mert azt szerettem volna megtudni mi alapján lett, ezt végül is megválaszoltad. De ha a teljességhez igényled, akkor tekinthettük volna példaként a 261093153 azonosítójú utat is, az a wikinek megfelelően volt előtte secondary_link, a módosítás után tertiary_link lett.

Hogy hány éve van hibásan és kértem-e mástól is magyarázatot a szerkesztéséhez, az szintén nem releváns, legalábbis abból nem következik, hogy akkor senkinél sem kérdezhetnék rá. De egyébként igen, rákérdeztem más olyan szerkesztőnél is, aki hasonlóan néhány hónapon belül több meglévő utat érintő changesetben ilyen jellegű utat átsorolt nem a wiki szerinti célosztályba, hogy mi alapján járt el, mivel ehhez jellemzően alapos indok szokott szükségeltetni. Én ugye a nemzetközi wikin túl mást nem találtam, hátha tudnak valamit, amit én még nem. (Általánosan elterjedt gyakorlatot vélt felfedezni, de akkor lenne róla wiki, különben csak megszokás.) Ezeket pedig közösségi szerkesztés lévén szükséges megvitatni, hogy egy irányba tartsunk, az esetleges félreértést és ötletszerű válaszokat megelőzendő igénylik a kifogásolt probléma világos és pontos megfogalmazását és hogy mit vár a kérdező. Ha nem kérdezek rá, csak csendben átszerkeszteném őket, akkor nem jut el hozzád vagy hozzám a megfelelő információ, és az egyéni meglátásainkat követve akár tudatosan akár tudattalanul edit war lehetne belőle.

Arra természetesen nincs kapacitásom, hogy minden egyes szerkesztőtől megkérdezzem vagy felhívjam a figyelmét a wiki irányelveire, de mint írtam a célom egy kellőképpen hiteles forrás volt (ha van ilyen), potenciálisan arról tudó szerkesztők egyikétől. Mindenesetre örülök hogy hasznos információval szolgáltam, mert akkor bízhatok abban, hogy hasonlóan alátámaszthatóan vitatott helyzetben te is egyeztettél volna a szerkesztőtársaddal.